b'\n_START_ARTICLE_\nRambutan\n_START_PARAGRAPH_\nRambutan er en liten frukt med et n\xc3\xa6rt slektskap til litchi. Den er p\xc3\xa5 st\xc3\xb8rrelse med en valn\xc3\xb8tt og kommer opprinnelig fra S\xc3\xb8r\xc3\xb8st-Asia. Rambutan best\xc3\xa5r av en kjerne dekket av hvitt fruktkj\xc3\xb8tt som igjen er dekket av et h\xc3\xa5rete, l\xc3\xa6raktig skall. Den har en s\xc3\xb8t og mild smak og er rik p\xc3\xa5 C-vitamin og mineraler, spesielt fosfor.'